Rezumatul Studiului 8 - De la robi la moştenitori

1. **FII ŞI MOŞTENITORI AI LUI DUMNEZEU (Galateni 3: 26-29)**
	* Cum am trecut de la copii cu îndrumător la moştenitori?
		+ Atunci când Îl cunoaştem pe Isus încetăm a fi copii cu îndrumător (v. 25).
		+ Prin credinţa în Isus, devenim fii adulţi ai lui Dumnezeu – fără tutore (v. 26).
		+ Când ne botezăm, suntem îmbrăcaţi cu Hristos (v. 27).
		+ Suntem una în Hristos, indiferent de rasă, statut social sau gen (v. 28).
		+ Devenim fii ai lui Avraam şi „*moştenitori* prin făgăduinţă” (v. 29). Iudei şi neamuri ajungem să avem viaţa veşnică datorită lui Isus Hristos.
2. **MOŞTENITORI ÎNAINTE DE HRISTOS: ROBI (Galateni 4: 1-3)**
	* Înainte de venirea lui Isus, Israelul, trăia „supt robia învăţăturilor începătoare ale lumii” (v. 3).
	* Aceste „învăţături” sunt ABC-ul, principiile elementare (în acest caz, credinţa). Sunt, de altfel, legile ceremoniale, date ca îndrumător pentru Israel. Erau o evanghelie elementară, umbra celei ce urma să vină.
3. **DUMNEZEU L-A TRIMIS PE FIUL SĂU (Galateni 4: 4)**
	* Isus nu a venit din greşeală, ci prin planul lui Dumnezeu anunţat cu mult înainte.
	* Chiar dacă era Dumnezeu, *s-a născut din femeie*. A luat umanitatea noastră pentru a putea ajunge să fie Înlocuitorul nostru, Mântuitorul şi Marele Preot.
	* *S-a născut sub lege*. A împlinit perfect toate cerinţele şi a purtat condamnarea noastră.
	* Prin moartea Sa pe cruce, El a satisfăcut dreptatea Legii, care cerea moartea păcătosului, şi a câştigat astfel dreptul de a-i răscumpăra pe toţi cei care vin la El prin credinţă.
4. **MOŞTENITORI DUPĂ HRISTOS: ÎNFIAŢI (Galateni 4: 5-7)**
	* Cumpărându-ne cu un preţ (răscumpărându-ne), Isus ne-a eliberat de:
		+ Satana şi de vicleniile lui (Evrei 2:14-15).
		+ Moarte (1 Cor. 15:26-57).
		+ Puterea păcatului care ne înrobeşte (Rom. 6:22).
		+ Condamnarea legii (Gal. 4:5)
5. **ÎNTOARCEREA LA ROBIE (Galateni 4: 8-11)**
	* După ce a prezentat privilegiile unui moştenitor al lui Dumnezeu prin credinţa în Isus, Pavel subliniază cât de mirat este că galatenii au preferat să se întoarcă la învăţăturile „sărăcăcioase” ale credinţei. În versetul 10 scrie că ei au hotărât să păstreze:
		+ Zilele (sabatele ceremoniale).
		+ Lunile (lunile noi).
		+ Vremile (sărbătorile anuale).
		+ Anii (anul sabatic).
	* Fiind moştenitori, au renunţat la înfierea lor şi au devenit iar sclavi.
	* A intra în legătură cu Dumnezeu numai pe baza regulilor şi a normelor înseamnă a pierde privilegiul de a trăi ca FII DE DUMNEZEU.